# &appname; üksikasjad

## Väljade tüübid

Igas kogus võib olla piiramatul hulgal välju. &appname; toetab ühtteist väljatüüpi, mis võimaldavad kasutada väga erinevaid andmeid.

### Tavaline tekst

Kõige elementaarsem väljatüüp kannab nime Tavaline tekst. Välja väärtustele ei rakendu mingeid piiranguid ning andmesisestuse vidin on tavaline tekstiväli. See tüüp sobib väljadele, mille puhul pole vajalikud pikad väärtused, näiteks autor või žanr.

### Arv

Tüüp Arv on sarnane tüübiga Tavaline tekst, ainult et andmed peavad olema arvud. Kirjed sorditakse veeruvaates arvude järgi, kui klõpsata välja Arv veerule. Andmete sisestamiseks on mõeldud standardne tekstikast koos väikeste noolenuppudega väärtuse suurendamiseks või vähendamiseks. Vormindust selle tüübi puhul ei kasutata.

### &URL;

Tüüp &URL; võimaldab kasutada linke teistele dokumentidele, pruukides lingitud dokumendi avamiseks &kde; standardseid failiseoseid. Välja &URL; tegeliku väärtuse õigsust ei kontrollida, aga mittekorrektseid linke mõistagi ei avata. Andmete sisestamiseks on mõeldud tekstikast nupuga, mis avab standardse faili avamise dialoogi, kuid kasutada võib mis tahes &URL;-e. Suhtelisi &URL;-e tõlgendatakse suhtelisema andmefaili asukoha suhtes, kui see on salvestatud.

Kirjeredaktoris muutub pealdis lingiks, kirjevaates kasutatakse aga tegelikku hüperlinki. See väljatüüp sobib hästi näiteks bibliokirjete PDF-failide või filmiülevaadete linkimiseks. Kunagi ei rakendata vormindust.

Kasutada võib ka suhtelisi &URL;-e. Neid tõlgendatakse suhtelisena &appname; andmefaili asukoha suhtes. Kirjeredaktoris on tekstikastis võimalik kohalike failide asukohti automaatselt lõpetada. Kui soovid, et &URL;-i &kde; faili valimise dialoogikastist tõlgendataks suhtelisena dokumendi asukoha suhtes, peab &URL;-i välja omaduseks olema määratud relative : true.

### Lõik

Pikemate tekstiväljade jaoks pakub tüüp Lõik suuremat tekstiredaktorikasti ning on alati omaette kategooria. Väljal Lõik ei saa olla mitut väärtust ning seda ei vormindata automaatselt. Seda ei saa kasutada rühmitamiseks. Selle väljatüübi vahendusel saab sisestada näiteks kokkuvõtteid või ülevaateid.

### Valik

Kui väli peab olema piiratud mõne etteantud väärtusega, tuleb kasutada tüüpi Valik. Lubatud väärtused esitatakse rippmenüüs. Mõistagi ei saa kasutada mitut väärtust. Väljadeks tüübiga Valik on näiteks bibliograafia tüüp või isiklik hinnang.

Lubatud väärtuste eraldamiseks tuleb kasutada semikooloneid.

### Märkeruut

Väljade jaoks, mille puhul tuleb kasutada väärtust "ei" või "jah", on olemas tüüp Märkeruut. Vaikimisi on väli märkimata. Välju Märkeruut ei vormindata ning neis võib kasutada ainult üht väärtust. Seesmiselt on välja väärtused jas `true` või `false`. Näiteks võib tuua kingituse või laenamise väljad.

### Kuupäev

Väli Kuupäev võib sisaldada päeva, kuud ja aastat. Kuupäeva näidatakse standardsel kujul AAAA-KK-PP, mis võimaldab hõlpsat sortimist. Kuupäeva valimiseks hiirega võib kasutada standardset &kde; kuupäevavalijat, aga selle võib ka käsitsi sisestada. Välja puhul ei ole nõutav mittetühja väärtuse olemasolu aasta, kuu või päeva juures, nii võib näiteks sisestada ainult aasta. Mitu väärtust ei ole lubatud.

### Tabel

Väljades Tabel on üks või rohkem veergu väärtusi. Kirjeredaktoris kajastub väli arvutustabeli laadselt nummerdatud ridadega. Kui valida viimane rida, lisatakse täiendavalt üks rida. Automaatne lõpetamine ei ole võimalik. See väli on kasulik näiteks raamatu peatükkide, filmi stseenide või albumi laulude jaoks. Väljad Tabel on alati omaette kategooria.

Veergude arv - maksimaalselt kümme - defineeritakse välja definitsiooni omaduse columns lisamisega. Veergudele võib nime anda paremklõpsuga päisel või määrates välja omaduse nimeks veerg1 jne.

Kirjeredaktoris väljade Tabel kasutamisel saab ridu ümber seada neid hiirega lohistades, hoides samal ajal all klahvi &Ctrl;. Samuti võib tarvitada tabelile paremklõpsu tehes avanevat kontekstimenüüd, mis võimaldab ridu lisada või eemaldada.

### Pilt

Väljad Pilt sisaldavad pilti mis tahes &kde; toetatud vormingus. Tüüpilised on näiteks PNG või JPEG. Pilte võib salvestada &appname; andmefaili või rakenduse andmetakaloogi. Kasutatakse standardset &kde; failivalijat, nii et tarvitada võib &URL;-i või kohalikku faili. Pilte võib ka lohistada failihaldurist või brauserist.

### Hinnang

Väljad Hinnang näitavad teatava arvu tärne, mis tähistavad antud kirje arvulist hinnangut. Vaikimisi saab hinnang olla maksimaalselt viis. Miimimumi ja maksimumi saab muuta omaduste määramisega välja definitsioonis kogu väljade dialoogis, mille nimed on vastavalt minimum ja maximum.

### Tuletatud väärtusega väljad

Tuletatud väärtusega väljad on erijuhtum. Välja tüüp vastab tavalisele väljas sisalduvale väärtusetüübile, kuid välja väärtus luuakse teiste väljade põhjal, kasutades välja kirjelduses antud vormindusstringi. Kui näiteks väljal on väärtuse mall `%{title} %{year}`, siis on selle välja väärtuseks pealkiri, millele järgneb aasta. Seda väljatüüpi kasutatakse peamiselt pealkirjavälja jaoks mündi-, margi-, kogumiskaartide ja veinikogude puhul. Kirjelduses võib vormindamiseks kasutada kas sisemist väljanime või välja pealkirja.

Ainult ühe väärtuse valimiseks mitme väärtusega väljale lisa malli positsiooniindeks, näiteks `%{author:1}` esimese autori jaoks. Positsioon võib olla ka negatiivne, millisel juhul arvestatakse lõpust, nii et `%{author:-1}` on viimane autor. Suur- ja väiketähelisi väärtusi võib kasutada mallile lippe määrates, näiteks `%{author:1/l}` väiketähelise esimese autori ja `%{author:1/u}` suuretähelise jaoks.

## Kogude tüübid

&appname; toetab vaikimisi kahtteist erinevat kogutüüpi: raamatud, bibliograafia, koomiksid, videod, muusika, videomängud, kogumiskaardid, mündid, margid, veinid, lauamängud ja failikataloogid. Lisaks on mis tahes muud laadi kogutavate esemete jaoks mõeldud tühi üldine kogumall. Vaikimisi kogud sisaldavad üldist väljadevalikut. Soovi korral saab neid lisada, muuta või kustutada. Ainus tingimus on, et alati peab kogul olema väli Pealkiri, sest ainult siis toimib rühmavaade korrektselt. Mõne kogutüübi puhul on see lihtsalt tuletatud väärtusega väli, mis ühendab kaht või rohkemat välja.

Üldiselt ei ole kogutüüpidel põhimõttelist vahet. Vaikimisi raamatute kogu asemel võib sama hästi luua oma raamatutele kohandatud kogu. Kuid &appname; valib ikoonid vastavalt kogutüübile ning teatava kogu puhul võib eksisteerida mõningaid spetsiaalseid funktsioone, nii et võimaluse korral tasuks siiski kasutada vaikimisi kogutüüpe. Kui soovid näiteks luua veinikogu, aga sulle ei meeldi vaikimisi väljad, siis loo ikkagi vaikimisi veinikogu ja seejärel kustuta kõik vaikeväärtused. Sel moel oskab &appname; arvestada, et tegemist on just veinikoguga.

Vaikimisi on kõigil kogutüüpidel ID väli, mis näitab kirje ID-numbrit. Lisaks - erandiks on siin failikataloog - on igal kogul väljad,. mis näitavad kuupäevi, mil kirje kogusse loodi ja mil seda viimati muudeti.

### Raamatute kogud

Raamatute kogudel on 26 vaikevälja: Pealkiri, Alapealkiri, Autor, Köide, Ostmisaeg, Ostuhind, Kirjastaja, Väljaanne, Valmimisaasta, Väljaandmisaasta, ISBN nr, LCCN nr, Lehekülgede arv, Keel, Žanr, Märksõnad, Sari, Sarja nr, Seisukord, Pühendusega, Loetud, Kingitus, Laenatud, Hinnang, Esikaas ja Kommentaarid.

ISBN nr väli on eriline, sest ISBN numbrid vormindatakse automaatselt ja arvutatakse kontrollarv. &appname; tunneb ISBN välja ära, kui selle sisemine väljanimi on isbn. Kui oled selle kustutanud või sul on vaja lisada see teist tüüpi kogusse, loo väli pealkirjaga ISBN ja rakenda muudatus, misjärel võid naasta ja muuta pealkirja juba enda vajaduste kohaselt. &appname; loob sisemise nime algse pealkirja põhjal ja ei muuda seda enam, kui pealkirja hiljem muudetakse.

### Bibliograafiad

Bibliograafiatel on 25 vaikevälja: Pealkiri, Kirje tüüp, Autor, Bibtexi võti, Raamatu pealkiri, Toimetaja, Organisatsioon, Kirjastaja, ISBN nr, Aadress, Väljaanne, Lehekülgede arv, Aasta, Ajakiri, Kuu, Number, Väljaandmise viis, Peatükk, Sari, Sarja nr, Köide, Ristviide, Võtmesõnad, Kokkuvõte ja Märkused.

Kuigi bibliograafiakogud ei ole otseselt seotud bibtexiga, lähtub vaikimisi väljade kogum tüüpilisest bibtexi väljade kogumist. Eksportimisel bibtexi kasutatakse iga välja puhul omadust bibtex vastava bibtexi välja defineerimiseks. Kui lisad bibliograariasse täiendavaid välju ja soovid neid bibtexi eksportida, määra kindlasti ka omadust bibtex.

&appname; võimaldab bibliograafiate puhul tarvitada mõningaid erifunktsioone. Bibtexi stringimakrosid saab lisada, muuta ja kustutada otse &appname;s ning bibtexi eksportimine annab võimaluse makrosid laiendada. Bibtexi viiteid saab suunata välistesse rakendustesse, näiteks LyX või Kile, kasutades niinimetatud lyxpipe'i.

Raamatute kogusid saab teisendada bibliograafiaks. Lisatakse vaikimisi bibtexi väljad ning määratakse bibtexi omadused. See võimalus on mõeldud peamiselt vanade kogude teisendamiseks, mis olid olemas veel enne seda, kui bibliograafiakogu eraldati raamatute kogu tüübist.

### Koomiksikogud

Koomiksikogudel on 22 vaikevälja: Pealkiri, Alapealkiri, Kirjutaja/stsenarist, Kunstnik, Sari, Anne, Kirjastaja, Väljaanne, Väljaandmisaasta, Lehekülgede arv, Riik, Keel, Žanr, Võtmesõnad, Seisukord, Ostmisaeg, Ostuhind, Pühendusega, Kingitus, Laenatud, Esikaas ja Kommentaarid.

### Videokogud

Videokogudel on 30 vaikevälja: Pealkiri, Andmekandja, Väljalaskeaasta, Piirang, Žanr, Regioon, Riik, Formaat, Osatäitjad, Režissöör, Produtsent, Kirjutaja/stsenarist, Helilooja, Stuudio, Keeled, Subtiitrite keeled, Helirajad, Kestus, Mastaap, Laiekraan, Värviline, Režissööri variant, Süžee kokkuvõte, Isiklik hinnang, Ostmisaeg, Ostuhind, Kingitus, Laenatud, Kaas ja Kommentaarid.

Väli Osatäitjad on kahe veeruga tabel, kusjuures näitleja nimi peaks olema esimeses ja tema roll teises veerus. Kestus peaks olema minutites, kuigi seda võib loomulikult muuta.

### Muusikakogud

Muusikakogudel on 15 vaikevälja: Pealkiri, Andmekandja, Esitaja, Firma, Aasta, Žanr, Rajad, Hinnang, Ostmisaeg, Ostuhind, Kingitus, Laenatud, Võtmesõnad, Kaas ja Kommentaarid.

### Mängude kogud

Videomängudel on 16 vaikevälja: Pealkiri, Platvorm, Žanr, Väljalaskeaasta, Väljaandja, Arendaja, ESRB hinnang, Kirjeldus, Isiklik hinnang, Läbi mängitud, Ostmisaeg, Ostuhind, Kingitus, Laenatud, Kaas ja Kommentaarid.

### Kaartide kogud

Kogumiskaartide kogudel on 17 vaikevälja: Pealkiri, Mängija, Meeskond, Bränd, Kaardi number, Aasta, Sari, Kaardi tüüp, Ostmisaeg, Ostuhind, Asukoht, Kingitus, Võtmesõnad, Kogus, Esikülje pilt, Tagakülje pilt ja Kommentaarid.

### Mündikogud

Mündikogudel on 16 vaikevälja: Pealkiri, Tüüp, Vääring, Aasta, Rahapajamärk, Riik, Mündikogu, Kvaliteet, Kvaliteedihindaja, Ostmisaeg, Ostuhind, Asukoht, Kingitus, Esikülg, Tagakülg ja Kommentaarid.

### Margikogud

Margikogudel on 18 vaikevälja: Pealkiri, Kirjeldus, Vääring, Riik, Väljalaskeaasta, Värviline, Scotti nr, Kvaliteet, Lõpetatud, Liimipadi, Tsentreeritus, Liimkiht, Ostmisaeg, Ostuhind, Asukoht, Kingitus, Pilt ja Kommentaarid.

### Veinikogud

Veinikogudel on 15 vaikevälja: Pealkiri, Valmistaja, Apellatsioon, Sort, Tüüp, Riik, Ostmisaeg, Ostuhind, Asukoht, Kogus, Joomisaeg, Hinnang, Kingitus, Sildipilt ja Kommentaarid.

### Lauamängude kogud

Lauamängude kogudel on 15 vaikevälja: Pealkiri, Žanr, Mänguviis, Väljalaskeaasta, Kirjastaja, Kunstnik, Mängijate arv, Kirjeldus, Hinnang, Ostmisaeg, Ostuhind, Kingitus, Laenatud, Kaas ja Kommentaarid,

### Failikataloogid

Failikataloogidel on 14 vaikevälja: Nimi, &URL;, Kirjeldus, Köide, Kataloog, MIME tüüp, Suurus, Õigused, Omanik, Grupp, Loomise aeg, Muutmise aeg, Metainfo ja Ikoon,

### Kohandatud kogud

Kohandatud kogudel on ainult üks vaikeväli: Pealkiri. Neid kogusid võiks kasutada siis, kui kogutavad esemed ei mahu ühegi vaiketüübi alla.