# &appname; kasutamine

## Kiirstart

Vaikimisi käivitub &appname; tühja raamatukollektsiooniga. Mõnda muud laadi kogu kasutamiseks loo see menüükäsuga Fail Uus või nupuga tööriistaribal. Kogud täidetakse teatavate levinumate väljadega, kuid sa võib neid lisada, muuta või kustutada just vastavalt oma vajadustele.

Uusi kirjeid saab lisada kirjeredaktori abil. Menüükirje Kogu Uus kirje avab kirjeredaktori redigeerimisvalmi tühja kirjega. Kirjeredaktori saab avada ka menüükäsuga Seadistused Kirjeredaktori näitamine. Kui oled sisestanud kirje väärtused, saad selle kogusse salvestada nupuga Salvesta kirje kirjeredaktoris, mis jääb avatuks, kui peaksid soovima veel kirjeid lisada. Kui oled kirje kogusse salvestanud, võib seda edaspidi muuta sellel peaaknas klõpsates. Kui kirjeredaktor pole veel avatud, võib teha kirjel topeltklõpsu, mis avab redaktori ja võimaldab kirjet muutma asuda.

Kui soovid kirjesse lisada pilti, saad kasutada tavapärast &kde; failivalijat, kui klõpsad nupule Vali pilt... kirjeredaktoris või lohistad pildi failihaldurist või veebibrauserist kirjeredaktorisse.

Kirje valimisel näitab kirjeredaktor kirje sisu vormindatud kujul. Kirje näitamiseks kasutatavat malli saab muuta seadistustedialoogis.

Kogu kirjed rühmitatakse, kui neil on teatud väljadel ühine väärtus, näiteks autor või lavastaja. Rühmitamiseks kasutatavat välja saab muuta liitkastis tööriistaribal või menüükäsuga Seadistused Rühmitamisalus.

Tööriistariba kiirfiltriga saab hõlpsasti piirata nähtavaid kirjeid nendega, mis sisaldavad sinu kirjutatud sõna. Filter on kasulik ka siis, kui tahad kiiresti mõnda kirjet leida. Võid kirjutada näiteks pealkirja või mõne unikaalse sõna, mis kirje üheselt tuvastab, ning veeruvaade näitabki ainult filtriga sobivaid kirjeid. Olekuriba näitab, kui palju kirjeid on kogus ja kui paljud on parajasti filtreeritud.

## Üldine kasutamine

Peaaknal on kolm eristuvat osa, mis kõik näitavad eri viisil teavet kogu kohta. Põhivaade on ülal paremal asuv veeruvaade, kus näeb iga kirje kõigi väljade väärtusi. Vasakul on kaartidel rühmavaade, millega saab kirjeid rühmitada puukujuliselt gruppidesse, filtrivaade, mida saab kasutada teatavatele tingimustele vastavate kirjete tuvastamiseks, ja laenamisvaade, kus on kirjas kõik laenutused. Lõpuks näitab kirjevaade all paremal iga kirje andmete vormindatud vaadet või kirjerühmade ikoonivaadet.

&appname; peaaken
&appname; peaaken

### Veeruvaade

Mis tahes kogu välju võib lasta näidata veeruvaates, ehkki väljad Lõik, Pilt ja Tabel pole ehk kõige mõttekamad. Paremklõpsuga vaate päisel saab avada menüü, mis võimaldab valida nähtavaid välju. Veergude suurust ja paiknemist saab täiesti oma tahtmist mööda muuta, kusjuures seadistused salvestatakse, nii et need kehtivad ka järgmise seansi ajal.

### Rühmavaade

Rühmavaade rühmitab kirjed puukujuliselt mis tahes välja jälgi, mis võimaldab rühmitamist. Iga rühma kirjete arvu näeb rühma nime kõrval. Rühmi saab avada ja sulgeda noolemärgile klõpsates või rühma nimel topeltklõpsu tehes. Kõigi rühmade avamise ja sulgemise käsud leiab paremklõpsuga avanevast kontekstimenüüst. Puud võib sortida ka rühma nime või kirjete arvu järgi, klõpsates päisele. Rühma saab kasutada ka filtrina veeruvaate jaoks, milleks tuleb rühma nimel teha paremklõps.

Kui enam kui ühel kogu välja puhul on valitud Nimena vormindamine, lisatakse täiendavad rühmad, mis kombineerivad kõik need väljad üheks pseudorühmaks Inimesed.

Kui kirjes puudub väärtus välja puhul, mida kasutatakse rühma moodustamiseks, asetatakse see rühma (Tühi), mida tähistab punane kataloogiikoon.

### Filtrivaade

Kui kogusse on salvestatud filtreid, muutub aktiivseks ka filtrivaade. Kirjeid lisades või muutes kontrollitakse neid automaatselt filtrite suhtes ning vajaduse korral lisatakse või eemaldatakse. Filtrit saab muuta, kui teha sellel topeltklõps, mis avab täiustatud filtreerimise dialoogi. Paremklõps annab võimaluse filter üldse kustutada.

Filtrivaade
Filtrivaade

### Laenamisvaade

Kui mõni kirje on märgitud väljalaenatuks, lisatakase aknasse laenamisvaade, mis annab hea võimaluse jälgida laenatud esemete saatust. Laenutusi jälgitakse kjrjepõhiselt, nii et paremklõpsuga kirjel leiab ka võimaluse muuta laenutust laenamisdialoogi vahendusel.

Laenamisvaade
Laenamisvaade

### Kirjevaade

Kirje väärtusi vormindatud kujul näeb kirjevaates. Paigutuse ja graafika jaoks kasutatakse malle. Igale kogutüübile saab määrata omaette malli konkreetsete värvide ja fontidega seadistustedialoogis.

Kõik vaikemallid järgivad valitud värve ja fonte, kohandatud mallid aga seda teha ei pruugi. Vaikemallides on ka aktiivsed &URL;-idega väljad, millele klõpsamise järel avamisel kasutatakse &kde; vaikimisi failiseoseid. Eksportimisel &HTML;-i kasutatakse konkreetsete kirjefailide ekspordil parajasti aktiivset malli.

Kui aga valida mitu kirjet, näeb ikoonivaadet, kusjuures kasutatakse kogu esimest pildivälja. Kirjeid saab valida samamoodi nagu veeruvaates. Paremklõps ikoonivaates avab menüü, milles saab muuta kirjete sorteerimise aluseid.

### Olekuriba

Olekuribal näeb, mida &appname; parajasti teeb. Samuti on seal näha kogu kirjete koguarv ja filtri kasutamise korral ka see, kui paljud kirjed on parajasti näha.

## Kirjete muutmine

Kogu kirjete lisamiseks ja muutmiseks on mõeldud kirjeredaktor. Topeltklõps mõnel kirjel rühmavaates või veeruvaates avab vastava kirje kirjeredaktoris. Uusi kirjeid saab luua kas menüü Kogu, tööriistariba ikooni või nupu abil kirjeredaktoris endas.

Kirjeredaktori sulgemisel, kui selles on tehtud muudatusi, aga neid pole salvestatud, ilmub nähtavale hoiatus. Välju rühmitatakse kategooriate kaupa ning nad on näha samas järjekorras, milles nad esinevad kogu väljade dialoogis. Neid saab küll ka ümber paigutada.

Kirjeredaktor
Kirjeredaktor

&URL;-välja puhul välja nimel klõpsamine avab lingi &kde; vaikimisi failiseoseid kasutades. &URL;-i valija nupp tekstikirje kõrval avab &kde; vaikimisi faili avamise dialoogi, kuid see väli ei ole piiratud ainult kohalike failidega.

Pildivälja puhul avab nupp Vali pilt... &kde; pildifaili valimise dialoogi. Pilt salvestatakse kogusse originaalvormingus ning selle skaleeritud versiooni näeb kirjeredaktoris. Pildi saab kõrvaldada nupuga Puhasta. Kõrvaldatud pildid eemaldatakse kogust.

Kirjeredaktor pildiväljaga
Kirjeredaktor pildiväljaga

Redigeerimisvidin toetab ka lohistamist. Failivalija kasutamise asemel võib sama hästi pildi kohale lohistada failihaldurist või brauseriaknast. Pildi lohistamine redigeerimisvidinast &konqueror;i failihalduriaknasse salvestab pildi kausta, kuhu see lohistati.

Vaikimisi salvestatakse pildid kogu andmefaili, mis hoiab kõike vajalikku ühes kohas. Kuid liiga suur piltide hulk aeglustab märgatavalt &appname; tööd ning tekitab mõistagi ka väga suure andmefaili. &appname; võib seepärast salvestada pildid eraldi kas kataloogi `$`KDEHOME`/share/apps/tellico/data/` või kataloogi samas kohas, kus asub andmefail. Andmefailide laadimine ja salvestamine on palju kiirem, kui pildid on eraldi salvestatud, kuid andmed ei ole sel juhul enam porditavad ega arhiveeritavad. Eneseküllaseid andmefaile saab alati luua menüükäsuga Fail Eksportimine Ekspordi Zip-ina...

Väljad Tabel algavad viie reaga, kuid kursori viimine viimasesse ritta lisab automaatselt uue rea. Mitmeveerulise tabeli korral arvestatakse rühmitamisel või vormindamisel ainult esimest veergu.

Kirjeredaktor tabeliväljaga
Kirjeredaktor tabeliväljaga

### Mitme kirje muutmine

Mitut kirjet korraga saab muuta, kui valida rohkem kui üks kirje rühmavaates või veeruvaates. Mitme kirje valimisel on aktiveeritud väljad, mis sisaldavad kõigis kirjetes ühesugust väärtust. Kui kirjetel on väärtused erinevad, on need välja mitteaktiivsed. Iga väljakirje paremasse serva on lisatud märkekastid, millega saab määrata, kas väli on aktiivne või mitte, nagu näha ka siinsel pildil.

Kirjete salvestamisel muudetakse ainult aktiivseid välju, mis muudab ulatusliku redigeerimise palju hõlpsamaks. Näiteks selleks, et määrata kõigile kogu videokirjetele andmekandja, tuleb muuta aktiivseks väli Andmekandja. Anna väärtuseks DVD ja salvesta kirjed. Muudetakse ainult välja Andmekandja, kõigi kirjete kõigi muude väljade väärtused jäävad endiseks.

Kirjeredaktor mitme kirje korral
Kirjeredaktor mitme kirje korral

### Kirje andmete uuendamine

Kirjeid saab automaatselt uuendada, kui esitada päring antud kogutüübi korral saadaolevatele andmeallikatele, mis on kasulik mitme allika teabe ühendamiseks. Nii võib näiteks lisada oma kogusse filmi Amazon.com-i veebiteenuste abil ning seejärel uuendada kirjete lisateabega, mida pakub Internet Movie Database.

Uuendatakse ainult tühje välju, kui just konkreetse allika seadistused ei luba olemasolevat teavet üle kirjutada. Välise skripti korral peab allika valikutes olema määratud uuendusväli.

Kirjet saab uuendada kas paremklõpsuga kirjel avanevast menüüst või menüükäsuga Kogu Uuenda kirjet.

## Väljade muutmine

Kogu väljade dialoogi võimaldab lisada kogusse uusi välju, muuta olemasolevaid või neid hoopis kustutada.

&appname; kogu väljade dialoog
&appname; kogu väljade dialoog

### Väljade loend

Dialoogi vasakus servas on näha aktiivsete väljade loend. Muudetud välju näidatakse rasvases kaldkirjas. Loendi all olevate nuppudega saab välju lisada või kustutada, nooltega nende järjekorda muuta. Väljade järjekord loendis on oluline, sest just seda järjekorda kasutab kirjeredaktor oma paigutuse juures. Iga kategooria korral paigutatakse väljad vasakult paremale vastavalt sellele, kuidas nad esinevad loendis ülalt alla.

### Välja omadused

Välja defineerib selle pealkiri, tüüp, kategooria, kirjeldus, samuti vaikimisi väärtus või mitu lubatud väärtust. Pealkirja kasutatakse kogu kasutajaliideses välja tähistamiseks. Kirjeredaktor pruugib seda väärtuste jaoks. Veeruvaade tarvitab seda veerupäisena. Väljade eri tüüpe selgitab väljatüüpide sektsioon. Kirjeldust kasutatakse kirjeredaktoris kohtspikrina, näiteks välja sisu selgitamiseks. Lisaks kasutatakse tuletatud väärtustega väljade korral väärtusemalli välja väärtuse vormindamiseks. Uue kirje loomisel lisatakse automaatselt vaikeväärtus. Lubatud väärtuste loendis valikuväljadel tuleb väärtuste eraldamiseks tarvitada semikoolonit.

Uued väljad võivad olla mis tahes tüüpi, kuid olemasolevate väljade tüübi muutmisel saab kasutada ainult sobivaid tüüpe, nagu näha ka siinsel pildil.

#### Lubatud väljatüübi muutused

Aktiivne tüüp | Lubatud uus tüüp
--- | ---
Tavaline tekst | Tavaline tekst, Lõik, Arv, &URL;, Tabel
Lõik | Tavaline tekst, Lõik
Valik | Tavaline tekst, Lõik, Valik, Arv, &URL;, Tabel
Märkeruut | Tavaline tekst, Lõik, Märkeruut, Arv, &URL;, Tabel
Arv | Tavaline tekst, Lõik, Arv, &URL;, Tabel
&URL; | Tavaline tekst, Lõik, Arv, &URL;, Tabel
Kuupäev | Tavaline tekst, Kuupäev
Tabel | Tavaline tekst, Lõik, Tabel
Pilt | Pilt
Hinnang | Valik, Hinnang

### Välja vormindamine

&appname; lubab teataval määral väljade väärtusi automaatselt vormindada. Lihtsaim võimalus on automaatne suurtähtedeks muutmine, mis muudab suurtähega algavaks kõik sõnad peale artiklite. Pealkirjana vormindamine liigutab teatavad artiklid algusest lõppu, näiteks "The Return of the King" asemele tekib "Return of the King, The". Pealkirja artiklid on seadistatavad. Nimena vormindamine aga üritab stringi sel moel jagada, et isiku viimast ehk perekonnanime näidataks esimesena. Ka nime ees. ja järelelemendid on seadistatavad. Lisaks võtab spetsiaalne rühm Inimesed arvesse kõik nimena vormindatud välja ka siis, kui globaalne seadistus on välja lülitatud.

Kogu automaatset vormindamist saab globaalselt keelata seadistustedialoogis. Globaalsel tasandil on tähesuuruse muutmine vormindamisest erinev, nii et pealkirja on võimalik automaatselt vormindada ka ilma seda suurtäheliseks muutmata. Automaatset vormindamist ei võimalda sugugi kõik väljatüübid.

#### Vormindamise näited

Vormindustüüp | Välja väärtus | Automaatne muutmine suurtäheliseks | Automaatne vormindamine | Automaatne muutmine suurtäheliseks ja automaatne vormindamine
--- | --- | --- | --- | ---
Pealkiri | the return of the king | The Return of the King | return of the king, the | Return of the King, The
Nimi | tom swift, jr. | Tom Swift, Jr. | swift, jr., tom | Swift, Jr., Tom

### Välja valikud

Väljadel on samuti kolm üldist valikut. Kui automaatne lõpetamine on sisse lülitatud, puhverdab &appname; kõigi väljade väärtused ning kirjeredaktor pakub &kde; standardseid seadistusi tarvitades automaatset lõpetamist. Sugugi kõik väljatüübid ei võimalda automaatset lõpetamist. Samuti peab &appname; teadma, kas väljal võib olla mitu väärtust või kas seda saab kasutada kirjete rühmitamiseks. Kirje muutmisel tuleb eri väärtuste eraldamiseks kasutada semikoolonit.

Jõudluse huvides ei tasu automaatset lõpetamist sisse lülitada, kui sul ei lähe seda just väljade juures tarvis. Mida rohkem on automaatse lõpetamisega välju kogus, seda aeglasemalt &appname; faili laadib.

## Kirjete filtreerimine

Täiustatud filtreerimise dialoog võimaldab piirata kirjeid, mida näeb veeruvaates, nendega, mis vastavad ühele või enamale filtrireeglile. Filtrit võib kasutada nii kirjete leidmiseks, mis vastavad kõigile reeglitele, kui ka kirjete leidmiseks, mis vastavad vähemalt ühele reeglile. Täiustatud filtreerimise dialoogist on abi ka põhjalikumal otsingul kogus.

&appname; täiustatud filtreerimise dialoog
&appname; täiustatud filtreerimise dialoog

Iga rida sisaldab üht filtrireeglit. Vali rea esimeses kastis väli, millelt sobivust otsitakse, ning seejärel keskel sobivuse reegel. Reeglid võivad vastata väärtustele, mis sisaldavad teatavat sõna, või on täpselt samad. Samuti saab kasutada regulaaravaldisi, millisel juhul avaldise redigeerimiseks muutub aktiivseks nupp Muuda... (ainult juhul, kui masinasse on paigaldatud &kregexpeditor;). Lõpuks tuleb tekstikasti sisestada vajalik sõna või string.

Filtris võib kasutada kuni kaheksat (8) rida. Nuppudega Rohkem ja Vähem saab reegleid lisada või eemaldada.

Filtreid saab salvestada, et kõik sobivad kirjed rühmitataks filtrivaates kokku. Vaade on dünaamiline, nii et kui kirjeid lisatakse või muudetakse, uuendatakse automaatselt ka gruppi. Filtri salvestamiseks sisesa selle nimi testikasti ja klõpsa nupule Salvesta filter.

Varem salvestatud filtreid saab muuta, kui teha filtrivaates vastaval kirjel paremklõps ja valida Muuda filtrit, Seepeale avatakse täiustatud filtreerimise dialoog, kus saab muuta filtri nime või reegleid.

Lugemata ulmeraamatute leidmiseks märgi Vastab kõigele järgnevale, määra esimeseks reegliks Žanr sisaldab Science Fiction ja teiseks Loetud ei võrdu true (väljade Märkeruut sisemine väärtus on true).

Bujoldi või Weberi raamatute leidmiseks märgi ruuduke Vastab millelegi järgnevast ning määra esimeseks reegliks Autor sisaldab Bujold ja teiseks reegliks Autor sisaldab Weber.

## Aruannete loomine

&appname; võib luua aktiivse kogu kohta mitmesuguseid aruandeid. Aruandedialoog kontrollib kõiki &xslt; malle paigalduse asukohas ja kataloogis `$`KDEHOME`/share/apps/tellico/report-templates/`. Nii võib luua ka uusi malle ning need leitakse automaatselt ja kaasatakse võimalustena aruandedialoogi. Mõne keerukama aruande loomine võib suure kogu puhul natuke aega võtta.

&appname; sisaldab kohe järgmisi malle: ainult pealkirjade loend, vaikimisi veeruvaade, grupivaade, kõigi gruppide kokkuvõte ja nende gruppide populaarseimad väärtused, laenutuste aruanne ja suur aruanne koos kaanepiltidega. Vali vajalik mall ja klõpsa nupule Loo. Kõiki aruandeid võib ka trükkida või salvestada &HTML;-failina.

&appname; aruandedialoog
&appname; aruandedialoog

Aruandesse võetavad kirjed on piiratud nendega, mis on näha veeruvaates, nii et kui parajasti on aktiivne mõni filter, siis arvestab aruandedialoog sellega.

## Laenutuste jälgimine

&appname; toetab kõigi kogu kirjete laenutuste jälgimist. Laenamisdialoogi saab avada kas menüükäsuga Laena välja... või sama käsuga kirje kontekstimenüüs. Korraga võib välja laenata ka mitu kirjet.

Laenaja nime võib ise kirjutada või valida vaikimisi &kde; aadressiraamatust, mille avab klõps nupule nimevälja kõrval. Väljalaenamise ajaks on vaikimisi aktiivne kuupäev, aga seda saab soovi korral muuta. Tähtaeg pole kohustuslik ning vajaduse korral saab laenutusele lisada muidki märkusi.

Kui tähtaeg on määratud ning &appname; on kompileeritud libkcal'i toetusega, saab laenutuse meeldetuletuse lisada ülesandena &kde; vaikekalendrisse. Nende nägemiseks võib kasutada rakendust &korganizer;.

Kui kirje on välja laenatud, määratakse väljale Laenatud väärtuseks true. Kui kogus puudub selline väli, see lisatakse. Ära muuda seda välja käsitsi! Väljalaenatud kirjeid saab tagastatuks määrata kas menüü abil või laenutusvaates kirjel paremklõpsu tehes.

&appname; laenutusdialoog
&appname; laenutusdialoog

## Üldised vihjed

Alljärgnev kujutab endast &appname; "päeva nõuannete" sekka arvatud vihjeid.

Kui raamatul on enam kui üks autor, tuleks nende nimed eraldada semikooloniga, mis annab Tellicole teada, et need tuleb eraldada. Ka kõigil teistel väljadel, kus saab kasutada mitut väärtust, tuleks need eristada semikooloniga.

Seda, milliseid välju näeb nimekirjavaates, saab muuta paremklõpsuga veeru päisele.

Kogusse saab välju lisada, eemaldada või neid muuta kogu väljade dialoogi abil. Noolenuppudega väljaloendi all saab muuta välja asukohta loendis, mis mõjutab selle asendit kirjeredaktoris.

Kui soovid filtreerida välja Märkeruut kasutades, tuleb kasutada väärtust "true". Kui soovid, et filtri rakendamise järel näidatakse ainult neid ulmeraamatuid, mida sa ei ole lugenud, siis märgi ruuduke Vastab kõigele järgnevale ning määra esimeseks reegliks "Žanr" "sisaldab" "Science Fiction" (muidugi ilma jutumärkideta) ja teiseks reegliks "Loetud" "ei sisalda" "true" (samuti ilma jutumärkideta).

Kui kiirfiltris kasutatakse muud märki kui tähte või arvu, tõlgendatakse teksti regulaaravaldisena. Et näha näiteks ainult Weberi või Bujoldi raamatuid, kirjuta filtrikasti "weber|bujold" (ilma jutumärkideta).

Korraga võib muuta ka enam kui üht kirjet, kui hoida all klahvi &Shift; või &Ctrl; ja valida mitu kirjet.

Raamatute kogu võib teisendada bibliograafiaks, mida saab seejärel eksportida bibtex- või Bibtexml-vormingusse.

Kui rohkem kui üks väli on vormindatud nimena, lisatakse kogusse lisagrupp "Inimesed", mis võimaldab näiteks autoreid ja toimetajaid ühiselt sortida või trükkida.

Trükkimisväljundi välimust võib muuta faili `tellico-printing.xsl` muutes. See fail genereerib &HTML;-i ning laaditabeli &CSS; määrab selliseid asju nagu font, äärised jne.

Topeltklõps kirjel avab kirjeredaktori.

&HTML;-silte saab vormindamiseks lisada kõigile väljadele Lõik, näiteks <b>bold</b> või <i>italic</i>.

Veeruvaates olles võib vajutada klaviatuuril klahvile, et liikuda järgmise selle tähega algava kirje juurde.

Tuletatud väärtuste abil võib ühendada mitme välja väärtused üheks väärtuseks. Märgi lihtsalt tuletatud väärtuse ruuduke ja kasuta väärtuse malli, näiteks `Value: %{fielda}%{fieldb}`, kus %{...} asendatakse vastava välja väärtusega. See on kasulik mitme väärtuse koondamiseks ühele väljale, näiteks paremaks rühmitamiseks, ning eri tüüpi väljade ühendamiseks, mis järgiks samal ajal korralikku sortimist. Näiteks võib tuua numbrivälja, millele järgneb teksti alamväli (3b, 14a).